Tumatalakay ang episode na ito ng ilang sensitibong paksa ukol sa gender identity.
Bilang bahagi ng pagsasalaysay, ang mga imahen dito ay alinsunod
at iginagalang ang identidad ng mga indibidwal noong ginawa ang seryeng ito.
Tungkol kay Kristo o sa Antichrist,
bakit magiging kaswal si Kristo?
Hi, ako si Jeff.
Ang pag-uusapan natin ngayon, nagbalik na ba si Kristo?
Meron siyang balbas, mahabang buhok, at asul na mga mata.
Pero, oo, iminumungkahi ko ngang,
ako kaya si Kristo?
Si Jeff? Inaamin niya 'yon, tipong, "Ako si Master Christ.
"Ako ang Ikalawang Pagdating."
Ang galing mag-troll ni God.
Dati, maikli ang buhok niya.
Una, gusto kong pag-usapan ang buhok ko.
Masayang pag-usapan 'yon.
At pinahaba niya 'yon nang hanggang balikat.
May balbas siya.
Welcome ulit.
Tinatrabaho ni Jeff ang pisikal na itsura ng pagiging Master Christ.
Santo, santo, santo Ayos!
Nais kong tanggapin n'yo ang turo ko.
Tanggapin n'yo ang kaliwanagan ko.
Kung may nagsasabing meron silang ganoong kapangyarihan,
madalas, may pang-aabuso roon.
Panloloko.
Tingin ko, mapanganib sina Jeff at Shaleia.
Kung gusto mong maging nakakadiri, maging weird,
kung ayaw mong mag-inner work, gago ka.
Nakadepende sa inyong lahat ang negosyo ko.
Kung nanghihingi ka sa kanila ng tulong, lalo silang magiging mapanganib.
Ipakita n'yo ang meron kayo. At ipapakita ko ang akin.
Welcome ulit sa isa na namang juicy na klase ng Twin Flame Ascension School.
May rason ako para maniwalang sa puntong 'yon, kulto na sila.
Di pa ako sigurado n'on.
Gusto kong makuha ang opinyon nila at marinig sila, siyempre.
...ay Blessed Be at Namaste.
-Hanggang sa muli. -Namaste.
Noong Hunyo 2020, nakumbinsi ko ang mga editor ko,
sa kabila ng pandemic, na ipadala ako sa Michigan.
SUTTONS BAY, MICHIGAN HUNYO 2020
Gustong-gusto ko silang makilala
dahil marami sa followers nila ay sa online lang sila nakita.
Gusto kong makita ang nasa likod ng kamera.
Kung paano sila mamuhay,
kasi pakiramdam ko, iyon ang madalas nakakapagpakilala sa isang tao,
hindi 'yong ipinapakita nila sa mundo,
pero kung paano sila kumilos pag walang nakatingin.
Mag-isa lang ako, malayo sa tahanan ko.
At natakot ako sa ilang bagay na narinig ko mula sa mga dating miyembro,
at di ko alam ang kaya nilang gawin.
Kaya nag-ingat ako.
Gumawa ng WhatsApp location share sa editor ko,
pati sa fiancé ko, kung sakali lang.
BAHAY NINA JEFF AT SHALEIA
Sa loob ng limang taong, lumipat sina Jeff at Shaleia
mula pakikitulog kung kanino, sa sarili nilang bahay sa harap ng lawa,
sa semi-private na komunidad sa hilagang Michigan.
Pagdating ko sa bahay nila, nakaka-disorient.
Sabi ko, "Diyos ko, narito na talaga ako."
Ito ang view.
Una mong mapapansin sa damo namin ay may weeds ito.
-Organic 'yan. -Pero hindi 'yan…
Kasama sa pagbili ng bahay ang hardinero.
Sabi niya, 'yan ang pinakamaganda riyan.
Kaya naniwala kami sa kanya.
-Oo, ito ang pool at… -Ito ang pool.
Mainit 'yan dahil ayaw namin ng malamig na tubig.
Ayaw namin ng malamig.
Ang ganda. Maganda.
Kinakabahan ako at tinago ko 'yon.
Napakaraming videos nila ang pinanood ko, pakiramdam ko, kilala ko na sila,
pero di ko pa sila nakikita nang personal.
Dito namin kinukunan ang mga sermon namin.
Ang comms.
Kakaayos lang namin nito.
Wala akong sasabihing sobrang kontrobersiyal noong naroon ako,
kasi ayaw kong buwisitin sila habang naroon ako sa bahay nila.
-Ilan ang mga kuwarto riyan? -Dalawa.
Alice: Dalawa. Okay.
Sponge ako noon. Hinihigop ko lang ang mga impormasyon
tungkol sa pamumuhay nina Jeff at Shaleia.
Pareho naming inaayos ang bahay.
Akyat tayo sa hagdan, babe.
-Wag nating gawin ang di kailangan. -Ayos.
Parang nasa
proseso pa rin kami ng pagdidisenyo at pagpili
kasi kailangang special order ang mesa.
Nagde-decorate sila, at kakaorder lang ng malalaking kristal.
Mga ganito kataas na amethysts.
Dalawa 'yon.
Calcite ito na tumutubo sa amethyst
Sabi ni Shaleia, araw-araw niya raw kinakausap 'yon.
Umuupo siya sa tabi ng kristal at pinakikinggan ang sinasabi nito.
Literal na nagbibigay ang kristal ng mensahe sa kanya mula sa kabila.
At sa pamamagitan ng mga mensaheng ito,
nalaman niya na ang isang kristal ay may pagkalalaki at may pagkababae ang isa,
kaya may kasarian ang mga kristal,
na… sa tingin ko, ay sapat na para makuha ang pananaw ni Shaleia.
Di pa tapos ang pasilyo. Pupunuin namin ng mga Master 'to.
Nabagabag ako noong naroon ako kina Jeff at Shaleia.
Gusto ko silang makitang mag-film ng YouTube video. Impluwensiya nila 'yon.
Ang bago kong kaibigan, si Alice Hines.
Pero wag kayong mag-alala, kaibigan ko lang siya.
Di siya ang bago kong twin flame.
Pinilit niyang sumama ako sa YouTube video
at kapanayamin ako.
Kung alam ng reader mo ang alam mo,
sa tingin mo, maniniwala silang totoo ang twin flames?
Siguro, ang tapat na sagot ay di ko alam. Kailangan kong pag-isipan.
Alam kong susubukan nilang pilitin ako.
Susubukan nilang gawin ang lahat ng methods sa akin
para malaman ang mga motibasyon ko,
at bakit ako naroon.
Alam kong kailangan kong paghandaan 'yon.
Wala bang… Ngayon lang ako nakakilala ng gaya mo.
Talaga? Bakit naman?
Una, ikaw 'yan.
Bahagya akong natigilan sa titig niya.
Kapansin-pansin ang blue-green niyang mga mata,
at talagang tititigan ka lang niya.
Tiingin ko, dalawang metapora 'yon…
At kung insecure kang tao,
o di ka sigurado sa sarili mo,
talagang makakapagmanipula 'yon.
Kung gano'n, ginagawa na.
-Salamat sa pagsama sa amin. -Ginagawa pa.
Salamat, Alice. Magkita ulit tayo sa iba pang videos.
Salamat sa inyo.
Buong Sabado akong naroon,
at medyo nasanay na ako,
at nagsimula akong ma-relax.
-Ito ang beauty room namin. -Beauty room.
Nandito ang make-up ko.
Sobrang organisado n'on.
Mahilig sa mga materyal na pag-aari sina Jeff at Shaleia.
-Ito ang music room. -Maganda.
Magtatayo kami ng garahe.
Sinasabi nila,
"Para maging isang spiritual leader, dapat mayaman ka."
Ito ang tinatawag na ground effects. Special package ito.
At nakapalibot ito sa buong kotse
at dagdag na detalye lang 'yon.
Gusto ko ng kotseng magmimistula akong rock star pag bumibiyahe ako.
Kailangang nakaaalwan ka. Prosperity gospel 'yon.
Ito ang espesyal kong shades na sinusuot ko lang sa Corvette.
-Seryoso? -Oo. Para lang sa Corvette.
Doon, at…
Charlie, baba.
May couple na naka-quarantine ngayon dito.
Mas naging kakaiba ang lahat pagbaba ko sa basement.
May mga estudyante roong nakatira sa bahay nila.
Noon ko nakita sina Gabe at Briana.
Nakausap ko sila, at nakatira sa kuwarto sina Gabe at Briana
sa basement nina Jeff at Shaleia, na medyo masikip.
Kakasabi lang ni Gabe noon na trans siya.
GABE DM UPDATE SA PAGBABAGO
MATAPOS ANG 30 TAON NG PAG-AAKALANG BABAE AKO,
KAKAGISING KO LANG SA KATOTOHANAN NG AKING DIVINE NA PAGKALALAKI.
At ginabayan siya sa kanyang pagkakakilanlan bilang trans man
ng isa sa mga coach nina Jeff at Shaleia.
GABE DM UPDATE SA PAGBABAGO
GINHAWA AGAD ANG NADAMA KO
SA PAGTANGGAP AT SUPORTA NG KOMUNIDAD NA ITO.
Tapos, ipinares siya sa isang twin flame na relasyon kay Briana.
Sabi ni Briana, "Straight ako. Lalaki ang gusto ko."
Sabi naman nina Jeff at Shaleia, "Magiging lalaki siya."
Parang ang dating, sina Gabe at Briana,
pati ang iba pang mga taong ito ay nagtatrabaho ng libre para sa kanila.
Sila ang nagluluto at naglilinis.
Kakain sila kasama nina Jeff at Shaleia,
at magsasagawa sina Jeff at Shaleia ng biglaang coaching.
"Spiritual Boot Camp program" ang tawag nila roon.
Ang laking red flag n'on.
Uy, ayos lang.
Nagbibigay ang komunidad ng Twin Flames Universe
ng suporta at pakikipagkaibigan,
pero mekanismo rin ito ng pagkontrol.
Umalis ako sa bahay nina Jeff at Shaleia na maraming katanungan,
lalo na sa impluwensiya nila sa mga taong gaya nina Briana at Gabe.
Okay. Mukhang live na tayo ngayon.
Nagsimula kaming pag-usapan ito kanina,
ukol sa kung paanong sa lalaki lang kami nagkagusto buong buhay namin.
Ibang-ibang karanasan 'yon.
Inanyayahan sina Briana at partner niya
na pumunta sa Michigan para makasama sina Jeff at Shaleia...
INA NI BRIANA
...at obserbahan ang kanilang Harmonious Union.
BRIANA UNANG ARAW NG SPIRITUAL BOOTCAMP
PAGPASOK NAMIN SA BAHAY NINA JEFF AT SHALEIA
DAMA NAMIN ANG NAPAKAMAPAGMAHAL AT MASAYANG PAGTANGGAP…
Sa puntong 'to, di ako makapaniwala sa nangyayari sa buhay ko.
Di ako makapaniwalang ito na ang buhay ko ngayon.
Ito ang hinaharap ko.
ALMUSAL, TANGAHALIAN, HAPUNAN, TRABAHO. LINIS, INNER WORK…
Sabi niya, ang dami niyang ginawa. Palagi siyang nagtatrabaho.
Kusa siyang pumunta roon. Nagbayad pa siya, na kabaliwan talaga.
ONE CLASS PASS: $1111 ISAHANG BAYARAN - BILI NA
Tinanggap ni Briana ang mas pambabae,
at mga stereotipikal na papel ng pagluluto at paglilinis,
at matututo ang partner niya kung paano maging lalaki.
MAS MASAYA AKO SA ARAW-ARAW NAMING GAWAIN.
ANG GAAN AT DALI NG TRABAHO SA HARDIN…
Tinuruan nila si Gabe mag-power wash ng bahay,
magsibak ng kahoy.
Pagkatapos n'on, ginugupitan na siya ni Briana,
nagsusuot na siya ng panlalaking damit.
Tinuturuan nila sila paano gampanan ang mga katauhan
na akala nila ay dapat nilang gawin.
MULA SA PAGIGING MANHID AT DESPERADO SA PAG-IBIG,
NAMUMUHAY NA NANG TOTOO KASAMA ANG KANYANG TWIN FLAME.
Ako si Jules Gill-Peterson, historian ng sexuality and gender.
Parang una kong nakita ang mga reference ng Twin Flames sa media,
sa mga kontrobersiya sa organisasyong 'yon.
Tapos, 'yong mismong kontrobersiya sa
mga akusasyong pine-pressure nila ang mga taong mag-transition.
Kung pine-pressure ang mga taong gawin ang hindi nila hiningi,
at kunyari supportive o therapeutic na environment 'yon,
oo, mababahala ako roon.
Tingin ko lang, unethical 'yon.
Pero mapapatanong ka talaga ng, "Ano pa?"
Saan pa aabot ang pag-iisip na 'yon?
DATI: MALUNGKOT, MAG-ISA, DEPRESSED.
NGAYON: NAGMAMAHAL, MASAYA, GUMAGANDA
Makalipas ang isang buwan, nakatanggap ako ng text, nagtatanong
kung suportado ko ang Twin Flame Union niya.
At doon ko sinabing, "Mahal kita nang walang kahit anong kondisyon.
"Pero di ko maunawaan ang samahang ito.
"Ipaintindi mo sa akin, pakiusap."
At sabi niya, "Hindi sapat 'yan, Ma,"
at hindi na siya nakipag-usap kahit kailan.
"Walang makukuha sa pagkimkim ng kabiguan ng nakaraan.
"Pakawalan mo ito at palayain ang sarili."
Sobra akong nalungkot.
Parang winasak ang puso ko dahil lang sa mga payo
at coaching na nakukuha nila…
Na ibinibigay ng organisasyong ito sa anak ko.
Hindi siya mukhang masaya.
Alam namin ang hitsura ni Briana kapag masaya siya,
at hindi siya masaya.
At tinawagan ko ang pulisya para lang malaman,
may nabalitaan ba kayo? Nag-iimbestiga ba kayo?
Kasi nag-aalala kami sa isang kamag-anak.
At sabi nila, nag-iimbestiga sila.
Umasa akong, okay, alam nila kaya may mararating ito.
MABUHAY FARMINGTON HILLS
BAHAY NI JEFF AT SHALEIA SA FARMINGTON HILLS
PEBRERO 2020
-Hi, Jeff. -Oo, hi.
Kumusta?
-Pasensiya na sa abala. -Ano iyon?
Detective: Farmington Hills Police Department ito.
Ayos lang ba kung pumasok kami at kausapin ka saglit?
Jeff: Puwede bang sa ibang lugar tayo mag-usap?
Detective: Kung iyon ang gusto mo. Sama ka sa Police Station?
-Hindi. -Kakausapin ka lang namin.
Walang problema.
LAHAT NG RECORDING
Detective: May mga nagsasabing bine-brainwash mo sila…
Jeff: Okay.
Detective: …para magtrabaho nang di binabayaran, gumawa ng krimen…
Jeff: Kalokohan iyan.
Detective: …sa pamamagitan ng pag-stalk sa kanilang "twin flame"
at niloloko mo sila para maperahan sila.
Jeff: Paano ako makakapag-brainwash ng tao na gumawa ng ayaw nila?
Detective: Maraming tumatawag na mayroon kayong kulto.
Detective: Sineseryoso namin ito dahil pag binalikan mo ang Waco, Texas
at ilan sa mga ganitong kulto
kung saan kinumbinsi silang
uminom ng cyanide o kung ano pa man…
Jeff: Tama.
Detective: …at gusto lang naming siguruhing walang ganoong nangyayari.
Maraming kaaway sina Jeff at Shaleia.
Kasama roon ang mga pamilya ng mga taong parte pa rin ng organisasyon.
At gusto talagang makita ng mga taong ito
na makakasuhan sina Jeff at Shaleia.
Ang mahirap na parte roon, ang pagpapatakbo ng organisasyong
iniisip ng marami na isang kulto ay hindi naman ilegal.
FARMINTON HILLS POLICE DEPARTMENT REPORT NG KASO
Jeff: Nasa'n ang ilegal na gawaing sinasabi n'yo rito?
Detective: 'Yon ang sinusubukan naming…
Jeff: Sinusubukan n'yong alamin kung may ilegal dito.
Detective: Tama.
Detective: Alam naming may negosyo ka
at kung binibili at ginagamit ng mga tao ang produkto mo
C3324 KAHINA-HINALANG GAWAIN
IPINADALA ANG MGA OPISYAL PARA SA WELFARE CHECK.
…desisyon nila 'yon.
Jeff: Mismo. Produkto ito online na puwedeng bilhin o hindi ng mga tao.
Detective: Tama.
Jeff: At komunidad itong nauugnay sa produktong 'yon
na puwedeng salihan o hindi ng mga tao.
Detective: Sige, salamat.
SA PANAHONG 'YON, DI MALINAW KUNG MAY ILEGAL NA GAWAIN.
Jeff: Okay, good luck sa imbestigasyon n'yo.
Detective: Salamat, sir.
Jeff: Sana matapos agad ito.
Marami sa mga nasa Twin Flames Universe
ang nagsasabing sila mismo ang nagdesisyon sa mga ginagawa nila.
Pero kung titingnan kung paano ginawa ang mga desisyong 'yon,
ilang buwan, kung hindi man taon, na pinipilit sila nina Jeff at Shaleia
at winawasak ang sense of self nila,
at ganap na sinisira ang awtonomiya nila at konsepto nila ng realidad.
Ngayon, pag-uusapan natin
ang paksang pinakapinag-uusapan ng lahat.
Oo.
Ang divine masculine
at divine feminine na Twin Flame energies.
Super power
Itinuturo nina Jeff at Shaleia,
na sa bawat Twin Flame union,
may divine feminine at divine masculine.
Kung ang Twin Flame couple ay isang kaluluwang hinati sa dalawa,
laging mayroong masculine, at laging mayroong feminine.
Nakausap ko ang ilang miyembrong na-pressure
na baguhin ang pronouns at gender identity nila
sa paggabay nina Jeff at Shaleia, at ng mga coach nila.
Nahirapan talaga ang mga taong ito.
Napakainteresante ng public image ng Twin Flames Universe para sa akin.
Sa labas, siyempre,
puno ng mga salitang tumatanggap sa LGBT.
Sa loob ng katawan mo, puwedeng kahit ano ang kasarian mo,
kahit anong pares ay okay,
basta divine feminine at divine masculine 'yon, tama?
Hindi ganoon ang kumbensiyonal na conversion therapy
dahil sanay tayo sa Christian conversion therapy.
Lalo ang paggamit ng anti-trans language.
Pero kapag tiningnan mo ang layunin,
parang nagmumukha itong hindi progresibo
o hindi talaga tinatanggap ang lahat.
Kaya, sa ganito, hindi mahalaga sa akin
kung anong progresibong salita o maskara
ang ginagamit nila.
Ang ganoong ginagawa nila, at ang mga paraan at layuning
ginagamit nina Jeff at Shaleia
ay parte pa rin ng matagal nang
konserbatibo at Kristiyanong tradisyon ng mga Amerikano.
Welcome ulit sa isa na namang...
OKTUBRE 2018
…juicy na klase ng Twin Flame Ascension School.
Maganda ang araw na 'to.
Gusto kong kumustahin sina Anne at Catrina, kung available sila.
Kumusta ang araw n'yo, Anne at Catrina?
Mabuti naman. Kayo, kumusta?
Noong una akong masangkot kina Jeff at Shaleia,
inisip ko talagang
ang puso ng grupo ay pagmamalasakit
at pagmamahal sa iba at sa sangkatauhan.
DATING MIYEMBRO
Kaya ako sumali.
May mga gusto akong itanong,
at magiging sensitibo ang mga 'to.
Gusto kong igalang ang lahat sa pagtatanong ng ganitong paksa,
para maramdaman n'yong payapa at kalmado kayo,
at hindi pressured dito.
Kasi puwedeng maging sensitibo ito sa mga tao at nauunawaan namin iyon.
Okay. Komportable ba kayo sa lahat ng sinabi ko, guys?
Catrina: Oo. Komportable ako sa sinabi mo.
Okay. Si Catrina muna ang tatanungin ko.
Catrina, ano'ng pakiramdam na maging divine masculine sa katawan ng babae?
Naunawaan namin
kung paano nila ginagamit ang divine feminine at divine masculine,
at noong una, hindi mali sa amin 'yon.
Pero nagsimula naming mapagtanto na nagiging literal na sila roon.
-Mahal mo si Anne, pati pisikal niya. -Oo.
Oo. Mahal na mahal ko ang pisikal na porma ni Anne.
Lahat kay Anne.
Hindi nagbabago ang pagkagusto ko
sa kung paano i-express ni Anne ang kasarian niya.
Okay. Ano'ng nararamdaman mo sa pambabaeng pangalan?
Ang matawag sa pambabaeng pangalan na Anne?
Gaya lang ng dati,
iyon ang tawag sa akin at tawag ko sa sarili ko.
Bakit ka gagamit ng pangalang pambabae talaga?
Ewan ko. Hindi ko naman napag-iisipan.
-Kung Dan kaya? -Ano lang kasi…
Hindi ako interesadong maging lalaki.
DATING MIYEMBRO
Ito ako. Ako si Anne. Babae.
Noong hindi na ginagalang 'yon, parang nadaya ako.
Ano'ng di maganda sa pangalang "Dan"?
Ewan ko. Hindi lang tama.
Diyos ko, umiiwas ka.
At kung pinipigilan ka ng pag-iwas mo sa pagsulong mula rito…
Pabayaan mo ang pangalan mo.
At tuloy-tuloy siya hanggang sa huli,
at tingin ko, na-pressure na lang kami
at sumang-ayon kami, "Sige na."
Pag-iisipan ko ang pangalang 'yon.
-Oo. -Ganyan.
Gusto ko na lang na matapos 'yon.
-Salamat. -Oo.
Anne the man at Catrina, ang saya ng klase kasama kayo.
-Ayos. -Salamat.
Kailangan niyang mapaoo si Anne sa publiko,
para masabi niya sa 95% na female community,
"Okay, ikaw na ang lalaki, ikaw na ang babae,
"at ikaw ang lalaki, ikaw ang babae,
"at iyan ang twin flame mo. At pares-pares na kayo."
JEFF AYAN BAGUHIN MO ANG PANGALAN NI ANNE. ORAS NA.
GUMAMIT KAYO NG PANLALAKING PANGALAN AT PRONOUN. KUNG HINDI, IBA NA
ANG ITATALAGA KO SA SALES, 'YONG GNIAGALANG ANG TRABAHO KO.
SALAMAT. ISANG LINGGO.
Nagpadala siya sa akin ng mga PM, nagtatanong,
"Bakit di pa tinatanggap ng partner mo ang pangalang binigay ko?"
…DI KO ALAM KUNG BAKIT DI PA KAYO
NAGPAPASIYANG AYUSIN ANG ISYU NG GENDER IDENTITY…
WALANG LOHIKAL NA RASON PARA HINDI 'YON GAWIN AGAD.
Napakalakas ng kapangyarihan niya sa grupo
at may kapangyarihan rin siya sa magiging kalagayan namin,
kasi alam namin ang mangyayari kapag di siya pumayag.
Narito ulit tayo sa klase.
Kung tanda n'yo, nakausap natin sina Anne the Man at Catrina.
Kumustahin ulit natin sila kung available sila.
Sobra akong na-stress noon.
Lalo pa, dahil ang pinagkakakitaan namin
ay nakaugnay sa kanila.
Kapag tinitingnan mo ako, Anne the man, di mo ba naiisip,
"Grabe, gusto ko kung paano siya. Gusto kong maging gaya niya.
"Hindi na oras makipagkasundo. Oras na para magpasiya. Para maging lalaki."
'Yong ginawa nila kay Anne,
'yong dapat siyang maging lalaki para maging totoong siya…
DATING MIYEMBRO
...kumulo ang dugo ko roon.
Hayaan n'yo siyang maging ang sarili niya.
Dan at Catrina.
Mr. Dan, tanggap mo na bang matawag na "Dan" at "Mr."?
Ayoko ng pangalang Dan.
Ayaw mo ng Dan? Tamang-tama 'yon.
Walang intensiyon si Anne na mag-transition ng kasarian.
Pero pilit siya nang pilit.
Naniniwala ka ba pag sinabi kong lalaki ka?
Kailangang kusang-loob akong…
-Napakapolitikal. Naniniwala ka sa 'kin? -Pero puwede naman.
Para sa akin, lalaki ka sa loob. Kumusta sa pakiramdam?
Parang nagkukuwento ka ng bagay
na nasa panlabas na realidad at pinapasok mo 'yon sa loob.
Naiinis ka na ngayon at umiiwas ka sa galit na 'yan
at di 'yan makatutulong sa 'yo.
Alam ko ang hitsura ng galit na lalaki, at ganoon ka.
Pinapakita talaga ang kapangyarihan niya,
sinusubukan kaming sumuko.
At napaka-tactical n'on. Sobrang mapang-abuso.
MUKHA KAYONG MGA TANGA NA NAGTATAGO PA RIN SA KASINUNGALNIGAN.
DAHIL DI MO PA BINABAGO ANG PANGALAN MO, INIISIP NG LAHAT NA MAHINA KA,
DI KAYANG MAGBAGO, O HINDI SUMASANG-AYON SA 'KIN.
Kami 'yong pares na kailangan nilang paniwalang-paniwala sa kanila.
Kaya banta talaga sa kanila 'yon,
na matunghayan ng komunidad nila,
na di nagtatagumpay sa pagkontrol si Jeff.
DI AKO MAKAPANIWALANG TATLONG TAON KONG ESTUDYANTE ANG MGA ITO
NA GALIT AT INGGIT SA AMIN NI JEFF AYAN.
Inakusahan nila kaming nang-aabuso ng tao.
Pinapag-chargeback nila ang mga tao sa aming account.
PAHINGI NG FULL REFUND SA LAHAT NG CHARGE SA ACCOUNT KO.
Awang-awa ako sa kanila.
Sabi ko, "Wow." Kaya talaga nilang sabihing,
"Galit ako sa 'yo." At ikaw naman…
SAWA NA KAMI SA COACHING NG MGA BUWISIT…
Alam niyang hindi kami ang mga taong susunod sa kanila.
SHALEIA - BINIGYAN SILA NG OPORTUNIDAD AT SINAYANG NILA 'YON.
Ginawa namin ang lahat ng trabaho at ang lahat ng pagbabagong personal,
at ginamit ang lahat ng tapang namin
para mamuhay na mga lesbiana.
ALAM KO NA NGAYON--SI A AT C AY MGA BUTAS NA NILABASAN NG ENERHIYA
At inalis nila kami sa grupo.
Agad naming isinara ang business namin.
CATRINA - PINILI NI JEFF AT SHALEIA NA TULIGSAIN KAMI…
DI NAMIN MASUSUPORTAHAN ANG GINAGAWA NILA MATAPOS ANG PAGTRATO NILA SA AMIN.
Ang bilis nangyari n'on at wala kaming makapitan.
Ang naiwan lang sa akin ay ang takot
na ma-disconnect sa kung sino talaga ako
at na di ko alam kung paano susulong.
JEFF - KAPAG INATAKE MO ANG MASTER CHRIST, SAMPUNG BUHAY KANG IPAPATAPON
Nakakasama ng loob isipin ang naramdaman ko noon.
Hindi dapat ginaganoon ang mga tao.
At walang, "Kailangang ganoon ako."
Ang totoo, ganoon ka na talaga.
Ginagagawa nila sa akin ang ginawa nila sa kanila.
DATING MIYEMBRO
Hinihimok nila akong magpalit ng kasarian
dahil sa pagka-masculine ko.
At sabi ko, "Hindi, ayokong gawin 'yon."
At pilit sila nang pilit, sabi ko, "Ayoko,"
"Ayokong maging lalaki."
Masasabi kong lalaki ka talaga. Ano'ng pakiramdam n'on?
Parang nagkukuwento ka ng bagay…
Saan ba nakukuha ng mga tao ang ideyang 'to?
Sa huli, sa matinding pangangailangang masiguro
sa papel,
na natamo na natin ang heterosexuality, tama?
Nakakadiri lang. Oo.
Habang sinusulat ko ang kuwento,
nakatanggap ako ng mga email mula sa mga dating nasa Twin Flames Universe.
Ilan sa kanila, nagpalit ng gender identity
at mukhang namumuhay
sa bagong gender identity nila at tila masaya sila.
Bubuksan ko ang kamera at kukuwentuhan kayo tungkol sa…
At ang iba, nakaranas ng dysphoria.
Ang totoong isyu, mayroong konteksto rito
ng isang taong nagsasabing
nakikita niya "kung sino talaga ang isang tao",
at iyon ang ugat ng pasakit
na matagal nang kinakaharap ng mga trans.
Di natin makikilala ang tao sa pagtingin lang.
Imposible 'yon.
Nagpasya akong mag-follow up interview kina Jeff at Shaleia sa Zoom.
Gusto ko silang komprontahin sa isyu ng pamimilit ng gender identity.
Gusto ko lang mag-fact check ng ilang bagay.
Pamimilit sa taong magpalit ng kasarian, ano'ng masasabi n'yo roon?
Hinding-hindi.
-Kahit kailan, di nangyari. -Okay.
-O hindi mangyayari. -Okay, magaling.
At 'yong mga nagsabing nangyari 'yon
ay nagsisinungaling sa realidad at sa totoong konteksto ng komunikasyon.
Niloloko ka nila.
-Naloloko ka, Alice. -Okay.
May mga pinanood na ako at mga ni-review mismo,
na nagtuturo sa akin sa partikular na interpretasyon.
At pinapakita ng mensaheng ito kay Anne
na inuutusan mo nga silang magbago ng kanilang sarili.
Okay. Hindi.
Sinabi sa inyo ni Anne na hindi siya komportable
sa paggamit ng pangalan at pronouns ng lalaki at hindi…
-Di 'yan totoo. -Iyan ay…
-Sabi niya… -Pareho ang pinanood n'yo.
-Oo, 'yon ang sabi niya. -'Yon ang intindi ko.
Hayun. Okay, sige.
Intindihin mo ang kahit anong gusto mo. Hindi iyon ang totoo.
Ang totoo, ang mga miyembro ng Twin Flames Universe ay nag-transition
sa ilalim ng gabay nina Jeff at Shaleia.
Hindi ako masama.
Sana kung may magsusuri sa amin nang maigi,
makita nila, gaya ng nakita ko,
ang ugat ng ginagawa namin dito ay pagmamahal na lubos.
I-MUTE - UMALIS SA TAWAG
Hindi kami nagse-sex sa kamera.
Sa puntong 'to, kumbinsido na akong kulto nga ito,
pero di ako sigurado kung sino ang driving force dito.
Si Jeff ang palaging nagsasalita sa mga video at sa mga pakikipagharap.
Shaleia, gusto mo bang magkuwento tungkol sa mga espirituwal na bagay
at tulungang magmahal ang mga tao?
Oo naman.
Mas tahimik si Shaleia, pero iniisip ko ring
siya 'yong spiritual force ng organisasyon.
Magpokus tayo sa sentro ng ating pagkatao habang nag-o-om.
Kung di kayo makakapag-om nang malakas kasabay namin ni Jeff,
mag-om kayo sa isip.
Si Shaleia ang mas maalam sa theology ng Twin Flames.
Kasabwat talaga siya sa pang-aabusong nangyayari.
Siya ba ang promotor? At gaano katindi ang ambag niya? Di ko alam.
Pagkatapos naming hindi magkita nang halos 20 taon,
kakaiba iyon dahil…
KABABATA NI MEGAN/SHALEIA
Parang ibang tao na siya.
Hindi ko maisip na kaya niyang
magplano at mag-isip nang ganitong
plano para manguha ng pera sa ibang tao,
at napapaisip ako, "Ano'ng nangyari?
"Ano'ng nangyari sa kanya?"
Sana masaya siya,
at sana nasa mapagmahal na relasyon siya.
Pero para magbago nang ganoon ang isang tao,
nagtataka ako
kung may nakaimpluwensiya sa kanya, at baka nakakaimpluwensiya pa sa kanya.
Mas madali para sa aking isiping biktima siya,
kaysa isang taong gagawa ng ganito kasamang bagay.
May ibang taong iniisip na si Megan ang unang biktima…
AMA NI MEGAN/SHALEIA
...at di ako sang-ayon doon.
Kasabwat si Megan. Hindi siya biktima.
Nasasabi ko 'yon dahil kilala ko si Megan.
Ilang halimbawa na ang nakita ko sa akin, sa pamilya niya.
Maaaring umarte siyang sumusunod lang, pero hindi ganoon sa likod ng kamera.
Hindi, kusang-loob siyang sumali sa lahat ng ito.
Si Megan ang nakaisip ng vision at ng ideya ng Twin Flames,
at si Jeff ang marunong mag-set up ng kamera,
ng negosyo.
Kaya perpektong kombinasyon 'yon.
Huling balita ko sa kanya, isang liham apat na taon ang nakalipas.
At punong-puno ng galit 'yon.
Kapag makikipaghiwalay siya,
ginagawa niya 'yon na tiyak ang katapusan at halos brutal pa nga.
Napakasakit.
Ang taong tinutukoy kong Megan,
iniisip ko na lang na patay na siya. Kailangan.
Kasi itong taong kinalabasan niya, itong Shaleia na 'to, ay alien sa akin,
at wala akong respeto sa kanya.
Bilang ama, hindi mo kakayanin ang lahat ng sama ng loob.
Kailangan kong isiping patay na siya dahil di ko kaya ang ginagawa niya.
Pero nami-miss ko ang Megan na pinalaki ko.
At di ko alam kung babalik pa siya.
Sana bumalik siya, pero…
Mahal ko siya at nami-miss ko siya.
Pero di ko gusto ang mga ginagawa niya.
At hindi ko malilimutan 'yon.
Pero sana manghingi siya ng tawad
at makabawi sa mga taong nasaktan niya.
Iyon lang.
Hindi nabubuhay sa realidad sina Jeff at Shaleia.
Meron silang bahay na bihira nilang iwan.
Pinapalibutan sila ng mga taong sumasamba sa kanila.
Di sila lumalabas. Di nila nakikita ang pamilya nila.
May kapatid si Jeff na sinusubukan siyang kontakin, pero wala.
May sarili silang mundo.
Parang parte 'yon ng rason kung bakit akala nila, ang artikulo ko
ay magiging maganda para sa kanila, at magpapasikat sa kanila,
kasi Master Christ ang tingin nila sa sarili nila, di ba?
Bakit sila hindi padadalhan ng natutuwa
at positibong journalist ng universe, tama?
Naniniwala talaga sila roon.
ILATHALA
INILALATHALA
NAGNININGAS NG APOY
KULTO BA ITO
VANITY FAIR ESPIRITWAL NA KOMUNIDAD O KULTO?
SA PINAKAMAGALANG NA PARAAN, ANO'NG KAGAGUHAN ANG NABASA KO?
SA LOOB NG 'TWIN FLAMES UNIVERSE' ANI MGA DATING TAGASUNOD, KULTO UMANO
SULAT - 1
Pagkatapos lumabas ng artikulo, ipinadala ni Jeff ang email na 'to.
Sabi niya, "Marami ka sigurong pinagdaraanan ngayon,
"dahil alam naming hindi bagay sa 'yo ang inilathala.
"Naniniwala kaming ang awtoridad sa Vanity Fair
"ay natakot sa kung sino at ano ang natuklasan mo.
"Pero alam naming alam mo ang totoo.
"Alam naming binigyan ka ng pagkakataong sundin ang utos ng mga boss mo
"at sirain kami at ang mga nakita mo o sumusuporta sa amin."
Sinasabi niyang pinuwersa akong ilathala ang artikulong 'yon,
na hindi naman totoo.
Tuloy-tuloy ito. Ang haba nitong email.
Pagkatapos nitong email,
naglathala sila ng artikulong may 7,000 salita
na sinisiraan ako at ang media.
PINATATAHIMIK TAYO NG DUWAG NA VANITY FAIR - NA NAMAN
Galit na galit sila. Sinasabi nilang naloko sila,
na hindi naman totoo, alam nila mula umpisa na
magsisiyasat ako sa mga sabi-sabing kulto sila.
Pero nalaman kong may ilang dosenang mga miyembro
ang umalis sa organisasyon pagkalabas ng artikulo ko.
Sobra akong dismayadong sumali ako sa grupong ito.
Umaalis ang mga tao. Umalis ako.
MGA PEKENG GURU KAYO.
Nang makita kong umaalis sa grupo ang mga miyembrong tinitingala ko...
JEFF AT SHALEIA, BAKIT HINDI N'YO SUBUKAN ANG MIRROR EXERCISE
...kinukuwento ang mga negatibong karanasan nila
kina Jeff at Shaleia at sa grupo,
nagsimula akong mamulat, tipong,
"Okay, itong mga taong malapit talaga sa kanila, iniwan sila.
"May mali siguro."
SIGURADO KANG GUSTO MONG IWAN ANG TWIN FLAMES UNIVERSE: OPEN FORUM
IWAN ANG GRUPO
'Yong mga nanamantala sa akin
ay hindi masaya sa relasyon nila sa Panginoon.
-Kinuha n'yo ang akin at sinabing… -Mali.
"Ito ka. Tingnan mo ako. Tingnan mo ang ginawa ko."
At hindi ikaw ang gumawa n'on. Ako.
Ikaw ang estudyante ko. Huwag mo akong turuan.
Manahimik ka at makinig ka.
Natanggal ako sa group sa Facebook,
kasi may sinabi ako kay Jeff at di niya nagustuhan.
Kumikita sila nang malaki sa trauma namin.
At nakakasuka 'yon.
DAHIL DIYAN SA PAGKAAROGANTE MO, SA SUSUNOD MONG BUHAY,
MAGKAROON KA NG MATINDING DOWN-SYNDROME.
Bakit narito ako sa komunidad na di ako tinutulungan
sa bagay na ipinunta ko rito?
Pag-alis ko sa TFU noong Setyembre, ayoko nang madawit doon.
Literal na ayoko na talaga.
Alam ko ang sinasabi ko.
At kung sa tingin mo, hindi, lumayas ka.
Paalam!
Huling usap ko sa kanila, noong Oktubre 1, 2015 pa,
mula nang umalis sila sa bahay na tinitirhan namin.
KABABATA NI JEFF
At sa puntong 'yon, sila 'yong talagang umalis na may dabog pa, alam mo 'yon?
Nawalan sila ng kontak sa akin, sa lahat ng mga kaibigan ko,
sa lahat ng mga kakilala nila,
mula sa dating buhay ni Jeff.
Biglaan 'yon, hindi na sila nagparamdam.
Removed at blocked sa social media, lahat 'yon.
Kaya naiisip ko, imposibleng
makakatanggap ako ng tawag.
Pero hindi mo alam.
Ipinasa ang tawag mo sa automated voice messaging.
Sa tunog, i-record ang iyong mensahe.
Pag katapos mag-record,
ibaba o pindutin ang one para sa ibang pagpipilian.
Uy…
Kung…
Ewan ko kung ito ang number ni Jeff o hindi.
Si…
Si Eric ito.
Ano…
Ewan ko kung nasaan ka o ano ang ginagawa mo.
Nami-miss ko 'yong…
'Yong Jeff na kilala ko.
Hindi ko alam kung
nandiyan ka pa, pero…
Kung oo, nami-miss kita, pare, at sana makita kita ulit.
Sana. 'Yong dating Jeff.
Nami-miss kita, pare.
Tinanggap ko nang
hindi na babalik ang dating Jeff.
Wala na siya. Hindi na siya 'yon.
May parte pa rin sa aking
iniingatan ang alaalang meron kami.
Oo, ilang taon ko siyang matalik na kaibigan,
at gusto ko ang mga alaalang 'yon.
Natural lang
na makita mong lagi kang umiiyak,
o pinakakawalan ang mga dating patterns.
Di ko sinukuan si Briana,
at lagi ko siyang tine-text, ini-email,
pinadadalhan ng litrato.
NAKITA KO 'TONG LITRATO MO. NAPAKA-CUTE.
NAMI-MISS KITA ANAK X
Hindi ako nakatanggap ng sagot
hanggang mag-Pebrero 2021.
Nakatanggap ako ng tawag mula sa kanya, hindi raw siya masaya.
Gusto niya raw umuwi.
Siyempre, nagulat ako.
Sabi niya, "Ayokong malaman ng partner ko, gusto ko lang talagang umuwi.
"Dadalhin ko ang tuta ko. Masama ang lagay ko."
Sabi ko, "Sige. I-book mo ang unang biyahe. Susunduin kita."
Pumunta ako sa airport, sinundo siya. Ilang araw lang, nakauwi na siya.
Pero iyon ang pinakamalalang lagay ng isip niya na nakita ko sa kanya.
Nasa labas kami sa tabi ng siga, at dumating siya kasama ang aso niya,
at nag-usap kami, iyak siya nang iyak.
TITA NI BRIANA
At sabi ni Cheryl, "Bri, ayos ka lang? Halika, yayakapin kita."
Naalala ko si Cheryl na tumayo at niyakap siya.
Kung maibibigay mo ang pagmamahal at suporta sa taong dumaranas nito,
iyon ang pinakamahalaga, ang tuloy-tuloy na pagmamahal at suporta.
At iyon ang ginagawa namin.
Alam kong nagsisimula na siyang mag-isip para sa sarili.
Nakikita ko 'yon. May mga panaka-nakang munting spark.
Umaasa akong makakaalis na talaga siya roon.
Hindi magiging madali, pero paano mo mapapaalis ang tao
sa ganoong organisasyon, na kumokontrol sa isip mo,
at hinahayaan mo silang gawin 'yon? Hindi ko alam.
Nagdarasal ako para sa katarungan, at na maisiwalat ang katotohanan,
at malalaman ng mga tao kung ano ang nangyayari
sa loob ng Twin Flames organization.
Makakabalik siya.
Umaasa ako.
Makakabangon siya.
-Tingnan mo 'yan. -Oo, alam ko. Isa sa mga paborito ko.
Ang iniisip ko lang noon,
napakatagal nating pinaghirapan 'yon,
at ang dami nating ginawang mahirap. Pero noong araw ng kasal namin,
iyon ang perpektong paraan
para ipagdiwang ang lahat ng nangyari,
at nagawa namin nang magkasama.
Nakaramdam ako ng tagumpay.
Sana ang pagsasabi ng kuwento ko sa ganitong paraan
ay makatulong na
habambuhay ko na 'yong bitawan.
Bitawan ang karanasang ito, at umusad mag-isa,
at sa relasyon ko kay Anne.
Nag-propose sa akin si Catrina. Siyempre, umoo ako.
Marami na kaming nalagpasan nang magkasama,
at isang bagay lang din itong nalampasan namin.
You may now kiss your bride!
Binigyan ako nito ng maraming ebidensiya
ng kalakasan at katatagan, at pagkapermanente ng aming relasyon.
Tingin ko, maganda ang kuwento ng pag-ibig namin.
Kuwentong tagumpay kami sa pag-ibig.
Ang pinakamagandang alam ko.
IKINASAL
Iyon lang ang gusto namin,
ang ipakita sa mga taong posibleng maging buo,
na posibleng gumawa
ng karanasan sa pag-ibig kasama ang taong nagpapadamang buo ka,
at puwede kayong maging kung sino kayo mismo.
Sige, hinga ng malalim tayo.
Magpokus tayo sa ating chakra sa puso.
NAKANOOD
Hindi tamang tapusin ang inyong Twin Flame journey,
maliban kung palabitaw ka.
Sige lang. Bahala ka.
Noong 2016, nang simulan nila ang Facebook group,
at nagdadagdag si Shaleia ng mga tao, parang nasa 70 miyembro lang sila.
Noong sinusulat ko ang artikulo ko noong 2020, nasa 14,000 miyembro.
At ngayon, nasa halos 40,000 miyembro na.
Hindi na marmai ang pino-post nila at ibinabahagi gaya ng dati.
Mas maingat na sila.
Pero nagpapatuloy silang magmanipula ng pananaw ng mga tao
ng kanilang gender identity at sexual orientation.
At patuloy na sumasali ang mga tao sa organisasyon.
SUMALI SA GRUPO I-CANCEL ANG HINILING
Laging may bagong miyembrong sumasali.
Welcome ulit sa inyong lahat. Ako si Gabriel,
at pag-uusapan natin ngayon…
Anuman ang katotohanan para kay Gabe, na hindi natin alam,
buo ang kumpiyansa kong sabihing ang mga paraan na ginagamit
ng Twin Flames Universe
para matukoy ang,
gender identity ng tao,
ay mali, hindi totoo,
at walang ebidensiyang magpapatunay.
At magkita tayo sa susunod na video.
Nakaabot sa ibang bansa ang Twin Flames,
dahil pandaigdigang pandemic ito, ang pakiramdam ng pag-iisa.
Di natin alam kung sa'n tayo nabibilang, at di natin alam kung paano aayusin.
Kaya may relihiyon ang mga tao.
Kaya kung ano-ano ang hinahanap ng mga tao dahil nabibigyan sila ng sagot.
ILAW SA DAAN PAUWI SA WALANG-HANGGANG PAG-IBIG
Magandang negosyo ang spirituality dahil di mo kailangan ng credentials,
dahil bumababa na ang mga relihiyon sa Estados Unidos,
at kailangan ng mga tao ng kahulugan sa buhay nila,
kaya gusto nila ng mga sagot mula sa mga bagay na transcendent.
At sinasabi nina Jeff at Shaleia na meron sila n'on.
Ginagamit nila ang mga kahinaan
at mga insecurity sa mundo,
at ginagamit
upang kumita nang malaki, at…
Gumawa ng malaking trauma para sa maraming tao.
Sana mawala na 'to.
'Yong buong komunidad nila.
At ang negosyo nila at kagustuhan nilang magkaroon ng mga tagasunod ay mamatay na.
Maganda 'yon. Oo.
KASAMA NA NI BRIANA ANG PAMILYA NIYA.
TUMANGGI SIYANG MAGPA-INTERVIEW O MAGING PARTE NG SERYE.
ILANG ULIT NAGTANGKANG MAKIPAG-UGNAYAN ANG PRODUCERS KINA JEFF AT SHALEIA
SA KASAGSAGAN NG PRODUKSIYON PARA HINGIIN ANG KOMENTO NILA.
HINDI TUMUGON SINA JEFF AT SHALEIA.
Ang pagsasalin ng subtitle ay ginawa ni Jessica Ignacio
Mapanlikhang Superbisor Miray Lozada-Balanza